Կենդանապոլիս 2

«**Կենդանապոլիս 2»** (վերնագված է որպես ***Կենդանապոլիս 2*** կամ ***Կենդանամանիա 2*** տարբեր շրջաններում), ոստիկան ընկերների մասին ամերիկյան կատակերգական անիմացիոն ֆիլմ, որն առաջիկայում կթողարկվի Walt Disney Anmation Studios-ի  կողմից։ Այն 2016 թվականին նկարահանված Կենդանապոլիս ֆիլմի շաուրնակությունն է, որի ռեժիսորներն են Ջարեդ Բուշը և Բայրոն Հովարդը, սցենարի հեղինակն է Բուշը, իսկ պրոդյուսերը՝ Իվեթ Մերինոն: Ջինիֆեր Գուդվինը, Ջեյսոն Բեյթմանը, Նեյթ Թորենսը և Շակիրան կրկնօրինակում են առաջին ֆիլմի իրենց դերերը, որոնց միացել են նորեկներ Կե Հյու Քուանը, Ֆորտուն Ֆեյմսթերը, Քվինտա Բրանսոնը և Ժան Ռենոն: Ֆիլմը պատմում է Ջուդի Հոփսի և Նիկ Ուայլդի մասին, որոնք հետապնդում են Կենդանապոլսի նոր և խորհրդավոր սողուն-բնակիչ Գարի Դե Սնեյքին:

Կենդանապոլիս 2-ի թողարկումը ԱՄՆ-ում նախատեսված է 2025 թվականի նոյեմբերի 26-ին։

## Նախադրյալներ

## Ձայնային դերասանական կազմ
* Ջինիֆեր Գուդվինը հնչյունավորել է Ջուդի Հոփսին, որը Բանիբերոուի երիտասարդ լավատես և Կենդանապոլիսի Ոստիկանական Բաժանմունքի (ԿՈԲ) առաջին ճագարն է
* Ջեյսոն Բեյթմենը հնչյունավորել է Նիկ Ուայլդին՝ խորամանկ կարմիր աղվեսին և նախկին փոքր խաբեբային, որը հետագայում միանում է Կենդանապոլիսի ոստիկանական բաժանմունքին՝ որպես առաջին աղվես
* Կե Հյու Քուանը հնչյունավորել է Գարի Դե Սնեյքին՝ շառաչող օձին, որին հետապնդում են Ջուդին և Նիքը
* Ֆորտուն Ֆեյմսթերը հնչյունավորել է Նիբլս Մեյփլսթիքին՝ Մարշ Մարքեթում ապրող կուղբին, որը հանդիպում է Ջուդիին և Նիքին
* Շակիրան հնչյունավորել է Գազելին՝ փոփ աստղ այծին
* Քվինտա Բրանսոնը հնչյունավորել է բժիշկ Ֆազբիին՝ քվոկային, որը Ջուդիի և Նիքի գործընկեր թերապևտն է
* Ժան Ռենոը հնչյունավորել է Բուշրոնին՝ այծերի ոստիկանին
* Նեյթ Թորենսը հնչյունավորել է Բենջամին Քլոուհաուզերին՝ գեպարդին, որն աշխատում է ԿՊԴ-ում
* Մորիս ԼաՄարշը հնչյունավորել է պարոն Բիգին՝ կնաքահորը, որն արկտիկական մկների հանցագործ ղեկավարն է

Ֆիլմում ներկայացված են նոր այլ կերպարներ, որոնց թվում են Քամու պարողը (արու ձի և նախկին դերասան, որը դարձել է քաղաքապետ), Լինքսլիները (հարուստ ընտանիք) և Շևրոնը (մեկ այլ այծ-ոստիկան)։

## Արտադրություն
### Զարգացում
2016 թվականի հունիսին ռեժիսորներ Բայրոն Հովարդը և Ռիչ Մուրը բանակցություններ էին վարում Կենդանապոլիս ֆիլմի շարունակության շուրջ։ 2023 թվականի փետրվարի 8-ին՝ առաջին եռամսյակի եկամուտների մասին զրույցի ժամանակ Disney-ի գործադիր տնօրեն Բոբ Այգերը հաստատեց, որ շարունակությունը ակտիվ մշակման փուլում է։ Նույն օրը ավելի ուշ սցենարիստ Ջարեդ Բուշը հաստատեց, որ աշխատում է ֆիլմի վրա։ Ջինիֆեր Գուդվինը, որը հնչյունավորում է Ջուդի Հոփսին, CinemaBlend-ին ասել է, որ կցանկանար տեսնել Ջուդիի և Նիկի դերերի փոխարինում շարունակությունում: «Ես կցանկանայի տեսնել, որ Նիկը պետք է լինի այն մեկը, ով կհամոզի Ջուդիին, որ աշխարհում արժե պայքարել»: Ջեյսոն Բեյթմանը, որը հնչյունավորում է Նիկ Ուայլդին, նույնպես CinemaBlend-ին պատմել է շարունակության իր գաղափարի մասին: «Մենք երկուսս էլ (Նիկը և Ջուդին) բոլորին ջախջախում ենք: Մաքրում ենք փողոցները։ Մենք նոր ոստիկաններ ենք, նոր ենք սկսել աշխատել այնտեղ։ Այնպես որ, չարագործնե՛ր, զգուշացե՛ք», - ասել է նա։

2024 թվականի փետրվարի 7-ին Այգերը հայտարարեց ֆիլմի թողարկման ամսաթիվը և որ այն պաշտոնապես կոչվելու է Կենդանապոլիս 2: Ապրիլի 15-ին Գուդվինը իր Instagram-ի էջում հաստատեց, որ սկսել է ձայնագրել Ջուդիի խոսքերը՝ բացահայտելով, որ ֆիլմը արդեն արտադրության փուլում է: D23 Expo-ում՝ օգոստոսի 9-ին, հայտարարվեց, որ Կենդանապոլիս 2-ում կլինեն նաև սողուն կերպարներ, և Կե Հույ Քուանը խաղալու է Գարի անունով օձի դերը, ում հետևում են Նիկն ու Ջուդին: Ցուցադրվեց մի հատված, որտեղ Նիկն ու Ջուդին Գարիին որոնում էին Մարշ Մարկետում: Հաջորդ օրը Բուշը իր Twitter հաշվում հայտարարեց, որ Ֆորթուն ֆեմիսթեր-ը կմիանա ձայնային կազմին՝ հանդես գալով  կուղբի ձայնով, ում անունը Նիբլս է: Նույն ամսին հայտարարվեց, որ Բուշը կլինի շարունակության միակ սցենարիստն ու ռեժիսորը, իսկ Իվետ Մերինոն կլինի պրոդյուսերը: Սեպտեմբերի 19-ին Ջարեդ Բուշը դարձավ Walt Disney Animation Studios-ի նոր ստեղծագործական ղեկավար՝  փոխարինելով Ջենիֆեր Լիին, ով նշանակվել է «Սառցե սիրտ 3»-ի ռեժիսոր: Հաջորդ օրը Բուշը հաստատեց, որ Բայրոն Հովարդը՝ Կենդանապոլիս ֆիլմի բնօրինակ ռեժիսորը, վերադառնում է՝ դառնալով Կենդանապոլիս 2-ի համառեժիսորը: Նոյեմբերի 8-ին D23 Բրազիլում Շակիրան հայտարարեց, որ վերադառնում է՝ կրկին հնչյունավորելու Գազելեին, ասելով, որ նա գրել է նոր երգ ֆիլմի համար, և Գազելենը կունենա նոր հագուստ: Ապրիլի 3-ին CinemaCon-ում ներկայացված տեսանյութը ցույց տվեց, որ Քուինթա Բրունսոնը կմիանա ֆիլմին՝ որպես նոր՝ Դոկտոր Ֆազբի կերպար: 2025 թվականի հունիսի 13-ին՝ Անսիի Միջազգային Անիմացիոն Ֆիլմերի Փառատոնի ժամանակ հայտարարվեց, որ Ժան Ռենոն կմիանա դերասանական կազմին, իսկ Մորիս Լամարշը կկրկնի իր դերը՝ որպես պարոն Մեծ: Հունիսի 16-ին հաստատվեց, որ Մայքլ Ջակինոն վերադառնում է՝ երաժշտություն գրելու համար:

Ֆիլմի թիզեր պաստառը ներկայացվել է 2025 թվականի մայիսի 19-ին, իսկ թիզեր թրեյլերը՝ հաջորդ օրը՝ մայիսի 20-ին։

## Թողարկումներ
Կենդանապոլիս 2-ի թողարկումը նախատեսված է 2025 թվականի նոյեմբերի 26-ին ԱՄՆ-ում Walt Disney Pictures ընկերության կողմից:

## Նշումներ

## Ծանոթագրություններ

## External links
* 
* 

Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Արտադրությունում գտնվող ֆիլմեր